Съдържание

# Дефиниране на диапазон

Дефинира диапазон за база от данни въз основа на избраните клетки в листа.

Можете да изберете само правоъгълна област от клетки.

За достъп до тази команда...

#### От лентата с менюта:

Изберете Данни - Дефиниране на диапазон.

#### От интерфейса с раздели:

Изберете Данни - Дефиниране на диапазон.

В менюто Данни на раздела Данни изберете Дефиниране на диапазон.

#### От лентите с инструменти:

Дефиниране на диапазон

## Име

Въведете име за диапазона за база от данни, който искате да дефинирате, или изберете съществуващо име от списъка.

## Област

Показва избраната област от клетки.

### Свиване / Разгръщане

Щракнете върху иконата Свиване, за да смалите диалоговия прозорец до размера на входното поле. Така е по-лесно да маркирате нужното обръщение в листа. При това иконата автоматично се превръща в икона Разгръщане. Щракнете върху нея, за да върнете първоначалния размер на диалоговия прозорец.

Диалоговият прозорец се минимизира автоматично, когато щракнете в листа с мишката. След като отпуснете бутона на мишката, диалоговият прозорец се възстановява и областта на обръщението, дефинирана с мишката, се откроява в документа със синя рамка.

Свиване

Разгръщане

## Добавяне/Промяна

Добавя избрания диапазон от клетки към списъка с диапазони за база от данни или променя съществуващ диапазон.

### Изтриване

Изтрива избрания елемент или елементи след потвърждение.

## Настройки

### Съдържа заглавия на колони

Избраната област от клетки съдържа заглавия.

### Съдържа сумарен ред

Диапазонът за база от данни съдържа сумарен ред.

### Вмъкване или изтриване на клетки

При добавяне на записи в базата от данни автоматично се вмъкват нови редове и колони в диапазона за база от данни в листа. За да обновите ръчно диапазона за база от данни, изберете Данни - Опресняване на диапазон.

### Запазване на формата

Съществуващият формат на клетките на заглавията и първия ред с данни се прилага върху целия диапазон за база от данни.

### Да не се записват импортирани данни

Запазва се само обръщение към базата от данни, а не съдържанията на клетките.

### Източник:

Показва информация за текущия източник на данни и съществуващите операции.

### Операции:

Отбелязва какви операции (ако има такива) са били приложени върху диапазона за база от данни. Например „Сортиране“, „Филтър“ или „Междинни суми“.

Теми, свързани с показаната

Дефиниране на диапазон за база от данни

Функции за бази от данни

Обръщение към таблица на база от данни