Съдържание

# Функции

В зависимост от избрания от вас тип на поле можете да присвоявате условия на определени функции. Например можете да дефинирате поле, което изпълнява макрос, когато щракнете върху него в документа, или условие, което скрива някое поле, когато бъде изпълнено. Можете да дефинирате и полета – запазени места, които вмъкват графики, таблици, рамки и други обекти в документа, когато е необходимо.

За достъп до тази команда...

Изберете раздела Вмъкване - Поле - Още полета - Функции

### Тип

Изброява наличните типове полета.

Тип | Значение
--- | ---

Условен текст

Вмъква текст, ако е удовлетворено дадено условие. Например, въведете „sun eq 1“ в полето Условие, след това в полето Тогава напишете текста, който искате да бъде вмъкнат, когато променливата „sun“ е равна на „1“. При желание може да въведете в полето Иначе текста, който да се показва, когато условието не е изпълнено. За да дефинирате променливата „sun“, щракнете върху раздела Променливи, изберете „Задаване на променлива“, въведете „sun“ в полето Име и стойността й в полето Стойност.

Входен списък | Вмъква текстово поле, което показва един елемент от списък. Можете да добавяте, редактирате и премахвате елементи и да променяте реда им в списъка. Щракнете върху поле от тип Входен списък в документа или натиснете Command Ctrl+Shift+F9, за да се покаже диалоговият прозорец Изберете елемент.
Входно поле | Вмъква текстово поле, което може да се отвори с щракване върху него в документа. След това може да се промени показаният текст.
Изпълняване на макрос | Вмъква текстово поле, което стартира макрос при щракване върху него. За да припишете макрос на полето, натиснете бутона Макрос.
Запазено място | Вмъква в документа поле - запазено място, например за графика. Когато щракнете върху полето за запазено място в документа, ще бъдете подканени да вмъкнете липсващия елемент.
Скрит текст | Вмъква текстово поле, което е скрито при наличие на дадено условие. За да използвате тази функция, изберете LibreOffice - Preferences Инструменти - Настройки- LibreOffice Writer - Помощ при форматиране и изчистете полето за отметка Скрит текст.
Скрит абзац | Скрива абзаци при наличие на дадено условие. За да използвате тази функция, изберете LibreOffice - Preferences Инструменти - Настройки - LibreOffice Writer - Изглед и изчистете полето за отметка Скрити азбаци.
Комбиниране на знаци | Слива до 6 знака в един. Тази възможност е активна само при включена поддръжка на азиатски шрифтове.

Следващите полета могат да бъдат вмъкнати само ако съответния тип поле е избран от списъка Тип .

## Формат

При полетата с функции полето за формат се ползва само за полета от тип "запазено място". Тук форматът определя обекта, чието място се пази.

## Условие

За полета свързани с условие, въведете критерия тук.

## Тогава, Иначе

Въведете текста, който ще се показва при изпълнено условие, в полето Тогава, и текста, който ще се показва при неизпълнено условие, в полето Иначе.

Освен това можете да вмъквате полета от БД в полетатаТогава и Иначе, като използвате формата "ИмеНаБД.ИмеНаТаблица.ИмеНаПоле".

Ако таблицата или името на полето не съществуват в БД, няма да бъде вмъкнато нищо.

Ако включите кавичките в "ИмеНаБД.ИмеНаТаблица.ИмеНаПоле", изразът ще бъде вмъкнат като текст.

## Препратка

Въведете текста, който да бъде показан в полето. Ако вмъквате поле "запазено място", въведете текста, който ще се показва като помощна подсказка, когато показалецът на мишката е върху полето.

## Форматиране

Изберете макроса, който ще се стартира при щракване върху полето.

## Име на макрос

Показва името на избрания макрос.

## Запазено място

Въведете текста, който да се показва в полето "запазено място".

## Скрит текст

Въведете текста, който ще бъде скрит при изпълнено условие.

## Знаци

Въведете знаците, които искате да комбинирате. Може да се комбинират максимум 6 знака. Тази възможност е налична само за поле от тип Комбиниране на знаци.

## Стойност

Въведете стойността на избраното поле.

## Макрос

Отваря диалога Избор на макрос. В него можете да изберете макроса, който ще бъде стартиран при щракване върху избраното поле в документа. Този бутон е налице само за полета с функция „Изпълняване на макрос“.

За полето Входен списък се показват следните контроли:

## Елемент

Въведете нов елемент.

## Добавяне

Добавя елемента към списъка.

## Елементи на списък

Показва елементите. Най-горният елемент е показан в документа.

## Премахване

Премахва избрания елемент от списъка.

## Нагоре

Премества избрания елемент нагоре в списъка.

## Надолу

Премества избрания елемент надолу в списъка.

## Име

Въведете уникално име за входния списък.

## Изберете елемент

Този диалогов прозорец се показва, когато щракнете върху поле от тип входен списък в документа.

Изберете елемента, който да се вижда в документа, и натиснете OK.

## Редактиране

Показва диалоговия прозорец Редактиране на полета: Функции, където може да се редактира входният списък.

## Напред

Затваря текущия входен списък и показва следващия, ако е наличен. Този бутон се вижда, когато отворите диалоговия прозорец Изберете елемент с Command Ctrl+Shift+F9.