Съдържание

# Общи

Съдържа основна информация относно текущия файл.

За достъп до тази команда...

Изберете раздела Файл - Свойства - Общи.

## Файл

Показва името на файла.

## Тип

Показва типа на файла за текущия документ.

## Местоположение

Показва пътя и името на директорията, в която се намира файлът.

## Размер

Показва размера на текущия документ в байтове.

## Създаден на

Показва датата, часа и автора на първото записване на файла.

## Променен на

Показва датата, часа и автора на последно записване на файла във файлов формат на LibreOffice.

## Шаблон

Показва шаблона, използван за създаване на файла.

## Подписан с цифров подпис

Показва датата и часа, когато файлът е бил подписан за последен път, заедно с името на автора, който го е подписал.

## Цифрови подписи

Отваря диалоговия прозорец Цифрови подписи, в който можете да управлявате цифровите подписи за текущия документ.

## Последно отпечатан на

Показва датата, часа и името на потребителя от последното отпечатване на документа.

След отпечатване документът трябва да бъде записан, за да се запазят данните му за Последно отпечатан на. При затваряне на незаписан документ не се издава предупреждение за това.

## Общо време на редактиране

Показва общото време, през което файлът е бил отворен за редактиране от създаването си до сега. Времето на редактиране се обновява, когато запазвате файла.

## Номер на ревизия

Показва колко пъти е бил записван файлът.

## Прилагане на потребителски данни

Запазва с файла пълното име на потребителя. Можете да редактирате името, като изберете LibreOffice - Preferences Инструменти - Настройки - LibreOffice - Данни за потребител.

## Нулиране на свойствата

Нулира времето на редактиране, задава текущата дата и час като дата на създаване и променя номера на версия на 1. Датите на промяна и отпечатване се изтриват.

## Записване на изображение – мостра с документа

Записва в самия документ миниатюра с мостра във формат PNG. Това изображение може да бъде използвано от файлов мениджър при определени условия.

За да забраните генерирането на миниатюри по принцип, изберете LibreOffice - Preferences Инструменти - Настройки - LibreOffice - Разширени. Щракнете върху бутона Отваряне на експертните настройки и потърсете GenerateThumbnail. Ако това свойство има стойност true, щракнете двукратно върху него, за да го смените на false.

## Предпочитана разделителна способност за изображения

Отметнете това поле, за да изберете предпочитана разделителна способност в точки на инч, която се използва по подразбиране при вмъкване на изображение в документ на Writer, Impress или Draw, за да бъде преоразмерено според стойността в списъчното поле.