Съдържание

# Препратка

От тук се вмъкват препратки или полета с местоназначения за препратки в текущия документ. Препратките са полета местоназначения в същия документ или в поддокументи на главен документ.

Предимството да се въвеждат кръстосаните препратки като полета е в това, че не е необходимо да се нагласяват препратките ръчно всеки път, когато документът се промени. Просто обновете полетата с F9 и препратките в документа също ще се обновят.

За достъп до тази команда...

#### От лентата с менюта:

Изберете раздела Вмъкване - Поле - Още полета - Препратки.

Изберете Вмъкване - Кръстосана препратка.

#### От интерфейса с раздели:

Изберете Вмъкване - Кръстосана препратка.

Изберете Препратки - Кръстосана препратка.

#### От лентите с инструменти:

Вмъкване на кръстосана препратка

#### От клавиатурата:

Command Ctrl + F2

Вмъкване на препратки

## Тип

Показва възможните типове на полета. За да прибавите поле към документа, изберете тип на поле, изберете поле от списъка Избор и натиснете Вмъкване. Налице са следните полета:

Тип | Значение
--- | ---
Задаване на препратка | Задава цел за поле с препратка. В Име въведете името за препратката. Когато вмъквате препратката, това име ще присъства като идентификатор в списъка Избор. В документи във формат HTML полета за препратка, въведени по този начин, ще бъдат игнорирани. За цел в документ на HTML използвайте Вмъкване на показалец.

Вмъкване на препратка

Вмъква препратка към друга позиция в документа. Съответната позиция в текста трябва да е предварително дефинирана със „Задаване на препратка“. Иначе не е възможно да се вмъкне препратка чрез избиране името на полето от списъка Избор.

В съставни документи са възможни и препратки от един поддокумент към друг. Забележете че тогава името за препратката няма да се появява в полето „Избор“ и трябва да се въведе ръчно.

В документи във формат HTML полета за препратка, въведени по този начин, ще бъдат игнорирани. За поле с препратка в документ на HTML трябва да се вмъкне хипервръзка.

Заглавия | Полето „Избор“ показва списък на всички заглавия по реда на срещането им в документа.

Номерирани абзаци

Полето „Избор“ показва списък на всички подредени абзаци по реда на срещането им в документа. Списъкът включва:

- абзаци със стил на абзац, на който е присвоена схема за номериране в диалога „Инструменти“ > „Номерация на заглавия“

- абзаци от подредени списъци, форматирани с лентата с инструменти „Форматиране“ или диалога „Водачи и номерация“

- абзаци, форматирани със стил за номериран списък

- абзаци, форматирани със стил на абзац с приложен стил за номериран списък в раздела „План и списък“.

Показалци

След вмъкване на показалец в документа от Вмъкване - Показалец става достъпен елементът за показалци в раздела Обръщения. Показалците се използват за отбелязване на откъси от текста на документ. В текстов документ можете например да използвате показалци, за да прескачате от един пасаж към друг.

В документ на HTML тези показалци се превръщат в котви <A name>, които определят например целта на хипервръзките.

Бележки под линия | Ако документът съдържа бележка под линия, можете да изберете елемента „Бележки под линия“. Препратката към бележка под линия връща номера й.
(Вмъкнати обекти с надписи) | Можете да задавате обръщения към обекти, върху които са приложени надписи. Например, вмъкнете картина, щракнете с десния бутон върху нея и изберете Надпис. Обектът ще се покаже като номерирана илюстрация в списъка.

Препратките са полета. За да изтриете препратка, изтрийте полето. Ако сте задали дълъг текст като препратка и не желаете да го загубите, изберете текста и го копирайте в клипборда. След това можете да го вмъкнете на същата позиция като „неформатиран текст“ с командата Редактиране - Специално поставяне. Така ще запазите текста, а препратката ще бъде изтрита.

## Избор

Показва възможните полета за типа поле, избран от списъка Tип. За да вмъкнете поле, изберете формат от списъка „Препращане чрез“ и натиснете бутона Вмъкване.

За бързо вмъкване на поле от списъка натиснете и задръжте Command Ctrl и щракнете двукратно върху полето.

## Препращане чрез

Определя формата, който да се използва за избраното поле за препратка. Възможни са следните формати:

Форматиране | Значение
--- | ---
Номер на страница (без стил) | Вмъква номера на страницата, съдържаща целта на препратката.
Глава | Вмъква номера на заглавие или номера от списък на целта на препратката.
Текст, сочен от препратката | Вмъква пълния текст на целта на препратката. За бележки под линия и в края се вмъква номерът. За надписи се вмъква целият надпис (категория, номер и текст).
„По-горе“/„По-долу“ | Вмъква „по-горе“ или „по-долу“ според това къде се намира целта на препратката спрямо полето със самата препратка.
Номер на страница (със стил) | Вмъква номера на страницата, съдържаща целта на препратката, като запазва формата, зададен в стила на страницата.
Номер | Вмъква номера на заглавието или номерирания абзац, включително по-външните нива в зависимост от контекста. Вижте бележката под тази таблица за повече информация.
Номер (без контекст) | Вмъква само номера на главата или на номериран абзац.
Номер (пълен контекст) | Вмъква номера на заглавието или номерирания абзац заедно с всички по-външни нива.
Категория и номер | Вмъква категорията и номера на надписа (или името и стойността на променлива за числов диапазон). Ако има текст между категорията и номера (или името и стойността на променлива), той също се вмъква. Тази настройка е налична за всички променливи за числов диапазон, включително номерата на надписи.
Текст на надписа | Вмъква целия текст, който следва категорията и номера на надписа, до края на абзаца. Тази настройка е налична за всички променливи за числов диапазон, включително номерата на надписи.
Номер | Вмъква номера на надписа (или стойността от числовия диапазон). Тази настройка е налична за всички променливи за числов диапазон, включително номерата на надписи.

За форматите „Глава“, „Номер“, „Номер (без контекст)“ и „Номер (пълен контекст)“ броят показани поднива за избрания формат зависи от настройката Видими поднива за съответните нива от плана в Инструменти - Номерация на заглавия.

## Име

Въведете името на потребителското поле, което искате да създадете. За да зададете цел, щракнете върху „Задаване на препратка“ от списъка Tип, въведете името в това поле и натиснете Вмъкване. За да посочите нова цел, щракнете върху името ѝ в списъка Избор.

В съставен документ цели, които са в други поддокументи, не се показват в списъка Избор. Ако искате да вмъкнете препратка към такава цел, трябва да въведете пътя и името в полето Име.

## Стойност

Въведете съдържанието, което искате да добавите в потребителското поле.

Ако изберете текст в документа и след това вмъкнете препратка, избраният текст става съдържание на вмъкнатото поле.