Съдържание

# Помощник за комбинирано поле: поле от БД

При комбинираните полета можете или да запазвате стойността в поле в базата от данни или да я показвате във формуляр.

Стойностите, въведени или избрани от потребителя в комбинираното поле, могат да бъдат запазвани в таблицата, върху която е базиран формулярът. Забележете, че запазването им в друга таблица не е възможно. Ако стойностите не се запазват в база от данни, те ще бъдат съхранявани само във формуляра. Това е особено полезно във формуляри на HTML, в които въведените или избрани от потребителя стойности ще се подават към сървър.

За достъп до тази команда...

Отворете лентата с инструменти Контроли за формуляри, щракнете върху иконата Комбинирано поле и плъзнете с мишката, за да създадете поле. Във формуляра трябва да съществува връзка с база от данни: помощник - страница 3.

## Искате ли да запазите стойността в полето от БД?

За отговор на този въпрос имате две възможности:

### Да, искам да я запазя в следното поле от БД:

Указва дали въведената или избрана от потребителя стойност в комбинираното поле да бъде съхранена в поле на базата от данни. Предлагат се няколко полета за данни, достъпни от текущия формуляр.

В Контрола - Свойства зададеното поле ще присъства в свойството Поле за данни от раздела Данни.

### Поле на списъка

Задава полето за данни, където да се съхранява стойността на комбинираното поле.

### Не, искам да запазя стойността само във формуляра.

Указва, че стойността на това комбинирано поле няма да се записва в базата от данни и ще се запазва само във формуляра.