Съдържание

# Вмъкване на показалец

Вмъква показалец в позицията на курсора. След това можете бързо да преминавате към отбелязаното място с „Навигатора“. В документи на HTML показалците се преобразуват в котви, към които можете да се прехвърляте чрез хипервръзки.

За достъп до тази команда...

#### От лентата с менюта:

Изберете Вмъкване - Показалец.

#### От интерфейса с раздели:

Изберете Вмъкване - Показалец.

#### От лентите с инструменти:

Вмъкване на показалец

За да преминете към определен показалец, натиснете F5, за да отворите Навигатора, щракнете върху знака плюс (+) пред елемента Показалци и щракнете двукратно върху името на показалеца.

Можете също да щракнете с десния бутон върху полето Страница в левия край на лентата на състоянието най-долу в прозореца на документа и да изберете показалеца, към който да се прехвърлите.

## Име

Въведете името на показалеца, който искате да създадете. После щракнете върху Вмъкване.

Следните знаци не могат да се използват в име на показалец: / \ @ : * ? " ; , . #

## Показалци

Изброява всички показалци в текущия документ.

## Преименуване

За да преименувате показалец, изберете го, натиснете Преименуване и въведете ново име в диалоговия прозорец.

## Изтриване

За да изтриете показалец, изберете го и щракнете върху бутона Изтриване. Няма да последва диалог за потвърждаване.

Ако показалците са защитени, не могат да се изтриват или преименуват.

## Преход

За да преместите курсора в документа към показалец, изберете показалеца и натиснете Преход.

### Затваряне

Затваря диалоговия прозорец.