Съдържание

# Създаване на документ на HTML

Записва файла като документ на HTML, който може да се разглежда в уеббраузър. Можете да укажете при срещане на зададен от вас стил на заглавие в документа да се създава отделна страница. Ако изберете тази възможност, ще бъде създадена и допълнителна страница с връзки до всички генерирани страници.

За достъп до тази команда...

#### От лентата с менюта:

Изберете Файл - Изпращане - Създаване на документ на HTML.

Ако се създава повече от един документ във формат HTML, към името на файла се прибавя пореден номер. Заглавията на страниците на HTML се създават от най-високото ниво заглавия на глави.

## Име на файл

Въведете име или път за файла. Можете да въведете и URL

## „Разделяне по“ или „Стилове:“

Изберете стила за заглавия, който да указва начало на нова HTML страница. За да използвате тази възможност, приложете някой от стиловете за заглавия върху абзаците, от които искате да започват нови страници.

Изразът Стилове се използва, когато LibreOffice показва системния диалог за избиране на файлове. Изразът разделяне по се използва, когато LibreOffice показва своя вътрешен диалог за избиране на файлове според настройката в LibreOffice - Preferences Инструменти - Настройки - LibreOffice - Общи - Диалогови прозорци за отваряне/записване - Диалогови прозорци на LibreOffice.

## Тип на файл

Изберете файловия формат за записвания документ. В областта за визуализация ще се показват само документи от избрания тип. Типовете файлове са описани в Информация относно филтрите за импортиране и експортиране.

## Записване

Записва файла.