Съдържание

# Печат

Отпечатва текущия документ, селекция или указани от вас страници. Освен това можете да промените настройките за печатане за текущия документ. Настройките за печат може да се различават в зависимост от използваните принтер и операционна система.

За достъп до тази команда...

#### От лентата с менюта:

Изберете Файл - Печат.

#### От интерфейса с раздели:

Изберете Файл - Печат.

#### От клавиатурата:

Command Ctrl+P

#### От лентите с инструменти:

Печат

Диалоговият прозорец Печат се състои от три главни части: мостра с бутони за навигация, няколко раздела с настройки, специфични за типа на текущия документ, и бутоните Печат, Отказ и Помощ.

Ако просто искате да знаете как да отпечатате документа си, щракнете върху някоя от следващите връзки.

Печатане на текстови документи:

Избиране какво да се отпечата

Отпечатване на брошура

Преглеждане на страница преди отпечатване

Отпечатване на няколко страници върху един лист

Печатане в обратен ред

Управление на подаването на хартията

Печатане на електронни таблици:

Задаване на диапазони за печат в лист

Отпечатване на детайлите на лист

Определяне на броя на страниците за отпечатване

Отпечатване на листове във формат „пейзаж“

Отпечатване на редове или колони на всяка страница

Печатане на презентации:

Отпечатване на презентации

Побиране на кадър върху отпечатан лист

Общо печатане:

По-бързо печатане с опростени данни

Черно-бял печат

Избиране на максималната печатаема област на страница

Настройките, зададени от вас в диалоговия прозорец Печат, важат само за текущото задание за печат, което стартирате с щракване върху бутона Печат. Ако желаете да промените някои настройки за постоянно, отворете LibreOffice - Preferences Инструменти - Настройки - LibreOffice (име на приложение) - Печат.

За да зададете подразбираните настройки на LibreOffice за печат на текстови документи, изберете LibreOffice - Preferences Инструменти - Настройки - LibreOffice Writer - Печат.

За да зададете подразбираните настройки на LibreOffice за печат на електронни таблици, изберете LibreOffice - Preferences Инструменти - Настройки - LibreOffice Calc - Печат.

За да зададете подразбираните настройки на LibreOffice за печат на презентации, изберете LibreOffice - Preferences Инструменти - Настройки - LibreOffice Impress - Печат.

Натиснете Shift+F1 или изберете Помощ - Какво е това? и посочете произволен елемент в диалоговия прозорец Печат, за да видите разширен помощен текст.

## Мостра

Мострата показва как ще изглежда всеки лист от разпечатката. Можете да прегледате всички листове чрез бутоните под мострата.

### Поле за отметка „Мостра“

Включва или изключва показването на мострата за печат.

### Поле за навигация на мострата

Въведете в полето номера на страницата, която да се вижда в областта за мостра, или използвайте бутоните със стрелки, за да преглеждате страниците.

🡆 Показва мостра на следващата страница.

⯮ Показва мостра на последната страница.

🡄 Показва мостра на предишната страница.

⯬ Показва мостра на първата страница.

## Общи

В раздела Общи се намират най-важните настройки на печата. Можете да зададете кои части от съдържанието на документа да се отпечатат, както и да изберете принтер и да отворите диалоговия прозорец Настройки на принтера.

### Принтер

В списъка са показани инсталираните принтери. Щракнете върху принтера, който да бъде използван за текущото задание за печат.

#### Състояние

Показва наличността на избрания принтер.

#### Свойства

Отваря диалоговия прозорец Свойства на принтер. Свойствата на принтера се менят според избрания принтер.

### Обхват и копия

#### Всички страници

Указва отпечатване на целия документ.

#### Страници

Указва отпечатване само на страниците или кадрите, зададени в полето Страници.

#### Селекция

Отпечатва само избраните области или обекти в текущия документ.

За да отпечатате диапазон от страници, въведете например 3-6. За да отпечатате единични страници, въведете например 7;9;11. Можете да отпечатате и комбинация от диапазони и единични страници, например 3-6;8;10;12.

#### Включване

Изберете подмножество от страници за отпечатване. Възможните стойности са:

- Четни страници:

  Отпечатва само страниците или кадрите с четни номера.

- Нечетни страници:

  Отпечатва само страниците или кадрите с нечетни номера.

- Четни и нечетни страници:

  Отпечатва целия документ.

#### От които

Изберете източника на съдържанието за отпечатване. Възможни стойности са Отпечатване на всички листове и Отпечатване на избраните листове.

#### Страни на хартията

Ако принтерът поддържа двустранен печат, можете да изберете дали да се използва само едната страна на хартията, или и двете.

#### Брой копия

Въведете броя на копията, които искате да се отпечатат.

#### Комплектуване

Запазва реда на страниците от оригиналния документ.

#### Отделни задания за печат при комплектуван печат

Отметнете, за да бъде създадено отделно задание за печат на всяко копие, без да се разчита на принтера да създаде комплектувани копия.

#### Печат в обратен ред

Отметнете за печат на страниците в обратен ред.

### Подредба на страниците

Чрез раздела Подредба на страниците можете да спестите хартия, като отпечатате по няколко страници върху всеки лист. Вие определяте разположението и размера на отпечатваните страници върху физическите листове хартия.

Задайте разположението на страниците, които да се отпечатат върху всеки лист хартия. Мострата показва как ще изглежда всеки от напечатаните листове.

За някои видове документи можете да изберете отпечатване на брошура.

#### Размер на хартията

Задайте размера хартия, който искате да използвате. Мострата ще покаже как би изглеждал документът на хартия с дадения размер.

#### Ориентация

Изберете ориентацията на хартията. Възможни стойности са Портрет и Пейзаж.

#### Страници на лист

Указва отпечатване на няколко страници върху всеки лист хартия. Изберете колко страници да се отпечатват на всеки лист.

### Специален случай: настройки по избор за страници на лист

Когато за брой страници е зададено По избор, се показват следните настройки:

#### Страници

Задайте броя редове.

#### на

Задайте броя колони.

#### Бели полета

Задайте полето между отпечатаните страници и ръба на хартията.

#### Разстояние

Задайте полето между отделните страници върху всеки лист хартия.

#### Ред

Изберете реда на отпечатване на страниците.

#### Кант около всяка страница

Отметнете за отпечатване на кант около всяка страница.

#### Брошура

Изберете настройката „Брошура“, за да отпечатате документа във формат на брошура.

Отпечатване на брошура

## LibreOffice Writer

### Съдържание

#### Фон на страници

Указва отпечатването на цветове и обекти, вмъкнати във фона на страницата, които са зададени във Форматиране - Стил на страница - Фон.

#### Изображения и други графични обекти

Указва дали да се отпечатват графиките и OLE обектите в текстовия документ.

#### Скрит текст

Ако включите тази настройка, ще се отпечата и текстът, маркиран като скрит.

#### Запазени места в текста

Включете тази настройка, за да се отпечатат запазените места в текста. Изключете я, за да оставите запазените места празни в разпечатката.

#### Контроли във формуляри

Указва дали да се отпечатват полетата на контроли от формуляри в текстовия документ.

#### Коментари

Указва къде да се печатат коментарите (ако има такива).

### Цвят

#### Печат на текста в черно

Указва дали текстът винаги да се отпечатва в черно.

### Страници

#### Отпечатване на автоматичните празни страници

Ако е отметнато, ще се отпечатват автоматично вмъкнатите празни страници. Така е най-добре, ако печатате двустранно. Например в книга може абзацният стил „Глава“ да е настроен винаги да започва на страница с нечетен номер. Ако предишната глава завършва върху нечетна страница, LibreOffice вмъква празна страница с четен номер. Тази настройка определя дали да се отпечатва въпросната четна страница.

## LibreOffice Calc

### Страници

#### Да не се печатат празни страници

Ако е отметнато, няма да се отпечатват празните страници, които не съдържат попълнени клетки или графични обекти.

## LibreOffice Impress

### Документ

#### Тип

Изберете кои части на документа да се отпечатат.

#### Кадри на страница

Изберете по колко кадъра да се отпечатват на страница.

#### Подреждане

Укажете как да се подреждат кадрите върху напечатаната страница.

### Съдържание

#### Име на кадър

Указва дали да се отпечатва името на страницата от документа.

#### Дата и час

Указва дали да се отпечатват текущите дата и час.

#### Скрити страници

Указва дали да се отпечатват скритите в момента страници.

### Цвят

#### Оригинални цветове

Указва отпечатване с оригиналните цветове.

#### Степени на сивото

Указва отпечатване на цветовете като степени на сивото.

#### Черно и бяло

Указва отпечатване на цветовете като черно и бяло.

### Размер

Укажете как да се мащабират кадрите в разпечатката.

#### Оригинален размер

Указва, че не искате кадрите да се мащабират допълнително при отпечатване.

#### Побиране в печатната страница

Указва дали да се смаляват обектите, които се простират извън печатната област на текущия принтер, така че да се поберат върху хартията в принтера.

#### Разпределяне върху няколко листа

Отпечатва едроформатен документ, например плакат или банер, като разпределя страницата на документа върху няколко листа хартия. Функцията за разпределяне изчислява колко листа хартия са необходими. След това можете да съедините листите един с друг.

#### Запълване на листа с повторени кадри

Указва страниците да се печатат в мозаичен формат. Ако страниците или кадрите са по-малки от хартията, те ще се повтарят по няколко пъти на един лист хартия.

## LibreOffice Draw

### Съдържание

#### Име на страница

Указва дали да се отпечатва името на страницата от документа.

#### Дата и час

Указва дали да се отпечатват текущите дата и час.

#### Цвят

##### Оригинални цветове

Указва отпечатване с оригиналните цветове.

##### Степени на сивото

Указва отпечатване на цветовете като степени на сивото.

##### Черно и бяло

Указва отпечатване на цветовете като черно и бяло.

#### Размер

Укажете как да се мащабират кадрите в разпечатката.

##### Оригинален размер

Указва, че не искате кадрите да се мащабират допълнително при отпечатване.

##### Побиране в печатната страница

Указва дали да се смаляват обектите, които се простират извън печатната област на текущия принтер, така че да се поберат върху хартията в принтера.

##### Разпределяне върху няколко листа

Отпечатва едроформатен документ, например плакат или банер, като разпределя страницата на документа върху няколко листа хартия. Функцията за разпределяне изчислява колко листа хартия са необходими. След това можете да съедините листите един с друг.

##### Запълване на листа с повторени кадри

Указва страниците да се печатат в мозаичен формат. Ако страниците или кадрите са по-малки от хартията, те ще се повтарят по няколко пъти на един лист хартия.

## LibreOffice Math

### Съдържание

#### Заглавие

Указва дали желаете името на документа да е включено в разпечатката.

#### Текст на формула

Указва дали съдържанието на прозореца Команди да бъде включено в долната част на разпечатката.

#### Кантове

Прилага тънък кант около областта с формулата в разпечатката.

### Размер

#### Оригинален размер

Отпечатва формулата, без да приспособява текущия размер на шрифта.

#### Побиране в страницата

Приспособява формулата към формата на страница, използван в разпечатката.

#### Мащабиране

Намалява или увеличава размера на отпечатаната формула с указан коефициент.

Въведете коефициента, с който да се мащабира формулата.

## Съвети за Unix

Освен това в Настройки на принтера можете да зададете допълнителни параметри на принтера.