Съдържание

# Задаване на цветове по избор

Задайте цветове по избор и ги добавете в палитрата По избор.

## За да зададете цвят по избор

1. Изберете Форматиране - Област, щракнете върху раздела Област и натиснете бутона Цвят. Ще се покаже таблица с предварително дефинирани цветове.

   Персонализираните цветове се записват в палитрата По избор.

2. Щракнете върху цвят в таблицата, който е подобен на желания. Можете да изберете подобния цвят от която и да е от наличните палитри в областта Цветове отляво или в списъка Последни цветове под таблицата с цветове. Цветът ще се появи в полето за мостра Нов в дясната част на прозореца.

3. Щракнете върху бутона Посочване, за да отворите диалоговия прозорец Избор на цвят.

   LibreOffice използва за цветен печат само цветовия модел RGB. Стойностите за RGB на избрания цвят се показват под мострите.

4. Натиснете бутона Добавяне, за да добавите зададения цвят в палитрата По избор. Ще се покаже диалогов прозорец, в който да наименувате цвета. Въведете име за новия цвят, което да е уникално в рамките на палитрата По избор.

За да премахнете цвят от палитрата По избор, изберете тази палитра в областта Цветове, изберете ненужния цвят и щракнете върху Изтриване.

Теми, свързани с показаната

Заместване на цветове

Лента Цвят