Съдържание

# Навигатор за главни документи

В главен документ можете да превключвате прозореца Навигатор между нормален изглед и изглед на главен документ.

В прозореца Навигатор са изброени компонентите на главния документ. Ако поставите показалеца на мишката върху името на поддокумент от списъка, ще се покаже пълният път до поддокумента.

В изгледа на навигатора за главен документ се виждат следните икони:

## Изглед на главен документ

Превключва между нормален изглед и изглед на главен документ.

Изглед на главен документ

## Редактиране

Редактирайте съдържанието на компонента, избран в списъка на прозореца Навигатор. Ако селекцията е файл, той ще бъде отворен за редактиране. Ако селекцията е указател, ще се отвори диалоговият прозорец Указател.

Редактиране

## Обновяване

Щракнете и изберете съдържанието, което желаете да се обнови.

Обновяване

### Избор

Обновява съдържанието на селекцията.

### Указатели

Обновява всички указатели.

### Връзки

Обновява всички връзки.

### Всички

Обновява цялото съдържание.

## Редактиране на връзка

Тази команда е достъпна чрез щракване с десния бутон върху вмъкнат файл в прозореца Навигатор. Променя свойствата на връзката за избрания файл.

## Вмъкване

Вмъква файл, указател или нов документ в главния документ.

Освен това можете да вмъквате файлове в главния документ като плъзнете файл от работния плот и го пуснете в изгледа на навигатора за главен документ.

Вмъкване

### Указател

Вмъква указател или таблица на съдържанието в главен документ.

### Файл

Вмъква един или повече съществуващи файлове в главния документ.

### Нов документ

Създава и вмъква нов поддокумент. Когато създадете нов документ, ще бъдете подканени да въведете име на файл и местоположение, където да бъде записан.

### Текст

Вмъква в главния документ нов абзац, в който можете да въвеждате текст. Не можете да вмъквате текст до вече съществуваш текстов елемент в Навигатора

## Записване и на съдържанието

Записва копие от съдържанието на свързаните файлове в главния документ. Така е сигурно, че текущото съдържание ще бъде налично дори ако свързаните файлове са недостъпни.

Записване и на съдържанието

## Преместване нагоре

Премества селекцията с една позиция нагоре в списъка на навигатора. Можете да местите елементите и като ги плъзгате и пускате в списъка. Ако преместите текстов раздел върху друг текстов раздел, двата ще се слеят.

Преместване нагоре

## Преместване надолу

Премества селекцията с една позиция надолу в списъка на навигатора. Можете да местите елементите и като ги плъзгате и пускате в списъка. Ако преместите текстов раздел върху друг текстов раздел, двата ще се слеят.

Преместване надолу

## Изтриване

Тази команда е достъпна чрез двукратно щракване върху елемент в навигатора. Изтрива селекцията от списъка на навигатора и главния документ, но не изтрива файла на поддокумента.

Теми, свързани с показаната

Главни документи и поддокументи