Съдържание

# Номериране на заглавия

Чрез диалога Номерация на заглавия можете да добавяте номерация към заглавията. Отделните нива в диалога ви позволяват да зададете различни заглавия за структурата на плана на документа. При подразбираните настройки на стила на абзац „Заглавие 1“ е присвоено ниво от плана 1. То се смята за най-горното в структурата на документа. На стила на абзац „Заглавие 2“ е присвоено ниво 2 и т.н. С диалога можете също така да назначите избран от вас стил на абзац като заглавие в структурата на документа.

## За да добавите автоматична номерация към заглавие

1. Изберете Инструменти - Номерация на заглавия и отворете раздела Номерация.

2. Изберете в Ниво кое ниво ще конфигурирате.

3. В полето Стил на абзац изберете стила на абзац за избраното ниво.

4. В полето Номер изберете схемата за номериране, която искате да използвате за това заглавие, после щракнете върху OK.

## За да премахнете автоматичната номерация от заглавие

1. Щракнете в началото на текста в абзаца - заглавие, точно след номера.

2. Натиснете клавиша Backspace, за да изтриете номера.

3. За да върнете номера, натиснете Shift+Backspace, докато курсорът е в началото на заглавието.

Тази процедура премахва номерацията за отделно заглавие. За да премахнете или промените автоматичната номерация за всички заглавия, използвайте диалога Номерация на заглавия.

## За да използвате абзацен стил по избор като заглавие

1. Изберете Инструменти - Номерация на заглавия и отворете раздела Номерация.

2. Щракнете върху нивото, което искате да присвоите на желания стил на абзац, в списъка Ниво.

3. Изберете стила в полето Стил на абзаца.

4. Натиснете бутона OK.

Теми, свързани с показаната

Подреждане на заглавия в „Навигатора“

Номерация на заглавия