Съдържание

# Въвеждане на матрични формули

Следва пример за въвеждането на матрична формула, без да навлизаме в подробности относно функциите за матрици.

Да предположим, че сте въвели по 10 числа в колоните A и B (A1:A10 и B1:B10) и искате да изчислите сбора на всеки ред в колоната C.

1. С мишката изберете диапазона C1:C10, в който трябва да се покажат резултатите.

2. Натиснете F2 или щракнете в реда за въвеждане върху лентата за формули.

3. Въведете знак за равенство (=).

4. Изберете областта A1:A10, която съдържа първите стойности за сумиращата формула.

5. Натиснете клавиша „+“ от цифровия блок на клавиатурата.

6. Изберете числата във втората колона, в клетките B1:B10.

7. Завършете въвеждането с клавишната комбинация за матрица: Shift+Command Ctrl+Enter.

Областта с матрицата автоматично се защитава срещу промени, например изтриване на редове и колони. Възможно е обаче да се редактира форматирането, например фонът на клетките.

Теми, свързани с показаната

Изчисляване с формули