Съдържание

# XLOOKUP

Търси стойност в масив и връща обръщение към клетка или диапазон от клетки.

Функцията XLOOKUP е съвременен и гъвкав заместител за по-старите функции като VLOOKUP, HLOOKUP и LOOKUP. XLOOKUP поддържа приблизителни и точни съвпадения, заместващи знаци (* ?) и регулярни изрази за частични съвпадения, както и търсене във вертикални или хоризонтални диапазони. XLOOKUP може да извършва обратно търсене и предлага възможност за бързо двоично търсене при работа с големи съвкупности от данни.

### Синтаксис

XLOOKUP( [Критерий за търсене] ; Претърсван масив ; Масив резултат [ ; [ Резултат при ненамиране ] [ ; [Режим на съответствие] [ ; Режим на търсене ] ] ] )

Критерий за търсене: (незадължителен) стойността от произволен тип, която да бъде търсена в Масив. Ако е пропуснат, XLOOKUP връща празните клетки, които открие в Претърсван масив.

Претърсван масив: обръщение към претърсвания масив. Масивът трябва да бъде едномерен и да се разпростира само в един лист.

Масив резултат: обръщение към масива или диапазона, който да бъде върнат.

Ако Масив резултат е диапазон от клетки, функцията XLOOKUP трябва да бъде въведена като формула за масив.

Резултат при ненамиране: текст или съдържание на клетка, което да се върне, ако стойността Ключ не бъде намерена. Ако не бъде открито валидно съвпадение и Резултат при ненамиране е пропуснат, функцията връща грешката #N/A.

Режим на съответствие: (незадължителен) указва типа на съответствието. Стойностите могат да бъдат:

- 0: точно съвпадение (подразбира се). Ако стойността Критерий за търсене не бъде намерена и текстът Резултат при ненамиране е пропуснат, ще бъде върната грешката #N/A.

- -1: търси се точно съвпадение. Ако стойността Критерий за търсене не бъде намерена, се връща следващият по-малък елемент.

- 1: търси се точно съвпадение. Ако стойността Критерий за търсене не бъде намерена, се връща следващият по-голям елемент.

- 2: съвпадение със заместващи знаци, при което знаците * (няколко знака), ? (един знак) и ~ имат специални значения.

- 3: съвпадение с регулярни изрази.

Режим на търсене: (незадължителен) указва използвания режим на търсене.

- 1: връща се първото срещане, започвайки от първия елемент на Претърсван масив (подразбира се).

- -1: обратно търсене. Връща се първото срещане, започвайки от последния елемент на Претърсван масив.

- 2: двоично търсене, при което се разчита, че Претърсван масив е сортиран във възходящ ред. Ако не е сортиран, ще бъдат връщани погрешни резултати.

- -2: двоично търсене, при което се разчита, че Претърсван масив е сортиран в низходящ ред. Ако не е сортиран, ще бъдат връщани погрешни резултати.

Стойностите на Режим на съответствие 2 и 3 не могат да се комбинират с двоично търсене (стойност на Режим на търсене 2 или -2).

Всеки от незадължителните аргументи може да бъде пропуснат. Незадължителният аргумент изисква да присъстват всички предходни разделители.

### Примери

Да предположим, че сме съставили малка таблица на база от данни, която заема диапазона от клетки A1:DO4 и съдържа основна информация за 118 химични елемента. Първата колона съдържа заглавията на редове „Елемент“, „Символ“, „Атомен номер“ и „Относителна атомна маса“. Следващите колони съдържат съответната информация за всеки от елементите, подредени от ляво надясно по атомен номер. Например клетките B1:B4 съдържат „Водород“, „H“, „1“ и „1,008“, а клетките DO1:DO4 – „Оганесон“, „Og“, „118“ и „294“.

| A | B | C | D | ... | DO
--- | --- | --- | --- | --- | --- | ---
1 | Елемент | Водород | Хелий | Литий | ... | Оганесон
2 | Символ | H | He | Li | ... | Og
3 | Атомен номер | 1 | 2 | 3 | ... | 118
4 | Относителна атомна маса | 1.008 | 4.0026 | 6.94 | ... | 294

{=XLOOKUP("Атомен номер";A2:A4;A2:DO4)} връща масива

Атомен номер | 1 | 2 | 3 | ... | 118

{=XLOOKUP("Хелий";B1:DO1;B1:DO4)} returns the array

Хелий
He
2
4.0026

{=XLOOKUP("Криптонит";B1:DO1;B1:DO4;"Непознат елемент")} връща масива {"Непознат елемент","Непознат елемент","Непознат елемент","Непознат елемент"}.

#### Техническа информация

Тази функция е налична от LibreOffice 24.8.

Тази функция НЕ Е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.XLOOKUP

Теми, свързани с показаната

XMATCH

Уикистраница за XLOOKUP