Съдържание

# Формула

Отваря подменю, чрез което можете да вмъкнете формула в клетка от таблица. Поставете курсора в желаната клетка или на мястото в документа, където искате да бъде резултатът. Щракнете върху иконата Формула и изберете желаната формула от подменюто.

Формулата се изписва в реда за въвеждане. За да укажете област от клетки в таблица, изберете желаните клетки с мишката. В реда за въвеждане ще се покажат съответните обръщения. Въведете допълнителни параметри, ако е необходимо, и щракнете върху Прилагане, за да потвърдите въведеното. Можете да въвеждате формулите и директно, ако знаете синтаксиса. Това е нужно например в диалоговите прозорци Вмъкване на полета и Редактиране на полета.

За достъп до тази команда...

Преминете към Таблица - Редактиране на формула.

В лентата „Таблица“ натиснете иконата Вмъкване или редактиране на формула.

В текстов документ натиснете F2.

Формула

## Обобщение на допустимите операции във формули

### Основни аритметични действия

Действие | Име | Пример
--- | --- | ---
Събиране | + | Изчислява сбор. Пример: <A1> + 8
Изваждане | - | Изчислява разлика. Пример: 10 - <B5>
Умножение | MUL или * | Изчислява произведение. Пример: 7 MUL 9 дава 63.
Деление | DIV или / | Изчислява частно. Пример: 100 DIV 15 дава 6,67.

### Основни функции в подменюто

Функция | Име | Пример
--- | --- | ---
Сума | SUM | Изчислява сумата на избраните клетки. Пример: SUM <A2:C2> дава сбора на стойностите в клетките от A2 до C2
Закръгляване | ROUND | Закръглява число до зададения брой дробни позиции. Пример: 15,678 ROUND 2 дава 15,68.
Процент | PHD | Изчислява дял в проценти. Пример: 10 + 15 PHD дава 10,15.
Квадратен корен | SQRT | Изчислява квадратен корен. Пример: SQRT 25 дава 5.
Степенуване | POW | Изчислява степен на число. Пример: 2 POW 8 дава 256.

### Операции

Във формулите можете да използвате различни операции. Имате избор измежду следните функции:

Операция | Име | Пример
--- | --- | ---
Разделител за списък | | | Разделя елементите на списък. Пример за използване на списък: MIN 10|20|50|<C6>|<A2:B6>|20
Равно | EQ или == | Проверява дали две стойности са равни помежду си. Ако са различни, резултатът е нула, иначе резултатът е 1 (истина). Пример: <A1> EQ2 дава 1, ако съдържанието на A1 е равно на 2.
Различно | NEQ или != | Проверява за неравенство между две стойности. Пример: <A1> NEQ 2 дава 0 (лъжа), ако съдържанието на A1 е равно на 2.
По-малко или равно | LEQ | Проверява дали стойност е по-малка или равна на дадена стойност. Пример: <A1> LEQ 2 дава 1 (истина), ако съдържанието на A1 е по-малко или равно на 2.
По-голямо или равно | GEQ | Проверява дали стойност е по-голяма или равна на дадена стойност. Пример: <A1>GEQ 2 дава 1 (истина), ако съдържанието на A1 е по-голямо или равно на 2.
По-малко | L | Проверява дали стойност е по-малка от дадена стойност. Пример: <A1> L 2 дава 1 (истина), ако съдържанието на A1 е по-малко от 2.
По-голямо | G | Проверява дали стойност е по-голяма от дадена стойност. Пример: <A1> G 2 дава 1 (истина), ако съдържанието на A1 е по-голямо от 2.
Булево ИЛИ | OR | Проверява дали поне една от две стойности е ненулева. Пример: 0 OR 0 дава 0 (лъжа), всички други комбинации дават 1 (истина)
Булево изключващо ИЛИ | XOR | Проверява дали точно една от две стойности е ненулева. Пример: 1 XOR 0 дава 1 (истина)
Булево И | AND | Проверява дали две стойности са едновременно ненулеви. Пример: 1 AND 2 дава 1 (истина)
Булево НЕ | NOT | Проверява дали стойност е нулева. Пример: NOT 1 (истина) дава 0 (лъжа)

### Статистически функции

Можете да избирате измежду следните статистически функции:

Функция | Име | Пример
--- | --- | ---
Средно | MEAN | Изчислява средното аритметично на стойностите от област или списък. Пример: MEAN 10|30|20 дава 20
Минимум | MIN | Изчислява минималната стойност в област или списък. Пример: MIN 10|30|20 дава 10
Максимум | MAX | Изчислява максималната стойност в област или списък. Пример: MEAN 10|30|20 дава 20.
Произведение | PRODUCT | Изчислява произведението на избраните клетки. Пример: PRODUCT <A2:C2> дава произведението на стойностите в клетките от A2 до C2
Брой | COUNT | Преброява непразните клетки. Пример: COUNT <A2:C2> дава броя непразни клетки от A1 до C2.

### Функции

Можете да избирате измежду следните функции:

Функция | Име | Пример
--- | --- | ---
Синус | SIN | Изчислява синус от аргумент в радиани. Пример: SIN (PI/2) дава 1.
Косинус | COS | Изчислява косинус от аргумент в радиани. Пример: COS 1 дава 0,54.
Тангенс | TAN | Изчислява тангенс от аргумент в радиани. Пример: TAN <A1>
Аркуссинус | ASIN | Изчислява аркуссинус в радиани. Пример: ASIN 1
Аркускосинус | ACOS | Изчислява аркускосинус в радиани. Пример: ACOS 1
Аркустангенс | ATAN | Изчислява аркустангенс в радиани. Пример: ATAN 1
Абсолютна стойност | ABS | Връща абсолютната стойност на число. Пример: ABS -34 дава 34
Знак | SIGN | Връща алгебричния знак на числото. Пример: SIGN -23 връща -1

### Променливи за свойства на документ

Следните свойства на документа са достъпни и чрез Файл - Свойства - Статистика.

Име | Описание
--- | ---
CHAR | Брой на знаците в документа
WORD | Брой на думите в документа
PARA | Брой на абзаците в документа
GRAPH | Брой на графиките в документа
TABLES | Брой на таблиците в документа
OLE | Брой на OLE обектите в документа
PAGE | Общ брой на страниците в документа

### Още дефинирани стойности

Описание | Име | Стойност
--- | --- | ---
PI | PI | 3.1415...
Константа на Ойлер | E | 2.71828...
Истина | TRUE | различно от 0
Лъжа | FALSE | 0