Съдържание

# Езици със сложни писмености

В момента LibreOffice поддържа хинди, тайски и арабски като езици със сложна писменост.

Ако изберете посока на текста от дясно на ляво, вложеният западен текст все пак ще тече от ляво на дясно. Курсорът реагира на клавишите със стрелки така, че стрелката надясно го мести „към края на текста“, а стрелката наляво – „към началото на текста“.

Можете да сменяте директно посоката на писане, натискайки някоя от следните клавишни комбинации:

- Command Ctrl+Shift+D или Command Ctrl+десния Shift – превключване към писане от дясно на ляво

- Command Ctrl+Shift+A или Command Ctrl+левия Shift – превключване към писане от ляво на дясно

- Клавишните комбинации само от модификатори работят само при разрешена поддръжка за езици със сложна писменост.

В страници, раздели или рамки с много колони, форматирани с посока на текста от дясно на ляво, първата колона е дясната, а последната – лявата.

В LibreOffice Writer текст, форматиран с тайски език, има следните особености:

- В абзаци с двустранно подравняване знаците се разтягат, за да се запълнят редовете. В другите езици се разтягат интервалите между думите.

- Клавишът Delete изтрива цял съставен знак. Клавишът Backspace изтрива последната част от предишния съставен знак.

- Клавишите със стрелки наляво и надясно местят курсора към предишния или следващия съставен знак. За да позиционирате курсора вътре в съставен знак, използвайте Option Alt+стрелка.

Теми, свързани с показаната

Избиране на езика на документа

LibreOffice - Preferences Инструменти - Настройки - Езици и локали - Общи

LibreOffice - Preferences Инструменти - Настройки - Езици и локали - Сложни писмености.