Съдържание

# Ленти с инструменти

Позволява персонализиране на лентите с инструменти в LibreOffice.

За достъп до тази команда...

Изберете раздела Инструменти - Персонализиране - Ленти с инструменти.

## Търсене

Въведете текст в полето, за да стесните показания набор от команди.

## Категория

Изберете категорията команди от падащия списък, за да ограничите търсенето на команди, или превъртете списъка под него. Макросите и командите за стилове са в долния край на списъка.

## Функция

Показва резултатите, които отговарят на търсения текст и избраната категория функции.

## Описание

Текстовото поле съдържа кратко описание на избраната команда.

## Обхват

Изберете местоположението, където да се прикрепи лентата с инструменти. Ако се прикрепи към модул на LibreOffice, тя ще бъде достъпна за всички файлове, отворени в този модул. Ако се прикрепи към файл, ще бъде достъпна само когато този файл е отворен и активен.

## Цел

Изберете лентата с инструменти, в която да се приложи персонализирането. Текущият набор от функции се показва в полето отдолу.

## Добавяне

Щракнете върху иконата хамбургер и изберете „Добавяне“, за да добавите нова лента с инструменти.

## Изтриване

Щракнете върху иконата хамбургер и изберете „Изтриване“, за да изтриете лентата с инструменти.

Можете да изтривате само потребителски ленти с инструменти и елементи от ленти с инструменти.

## Бутон със стрелка надясно

Щракнете върху бутона със стрелка надясно, за да изберете функция от левия списък и да я копирате в десния. Така ще я добавите в избраната лента с инструменти.

## Бутон със стрелка наляво

Щракнете върху бутона със стрелка наляво, за да премахнете избраната команда от текущата лента с инструменти.

## Бутони със стрелки нагоре и надолу

Щракнете върху стрелката нагоре или надолу отдясно, за да преместите избраната команда нагоре или надолу в списъка с команди.

Можете да плъзнете избраната команда и да я пуснете, за да я преместите на желаната позиция.

## Вмъкване

Вмъкване на разделител: добавя разделител, който помага за подобряване четливостта на лентата с инструменти и групиране на командите по тема.

## Промяна

- Преименуване: преименува записа.

- Смяна на икона: отваря диалога Смяна на икона, в който можете да припишете друга икона на текущата команда.

- Стандартна икона: връща подразбираната икона.

- Възстановяване на подразбираната команда: възстановява командата по подразбиране.

## Подразбирани

Изтрива всички промени, нанесени в лентата с инструменти.

Теми, свързани с показаната

Добавяне на бутони към ленти с инструменти

Конфигуриране на LibreOffice