Съдържание

# Подпис на абзаца

Добавя цифров подпис в края на произволен абзац. За да подпишете абзац, трябва да имате цифров сертификат.

За достъп до тази команда...

#### От лентата с менюта:

Изберете раздела Вмъкване - Поле - Още полета - Документ, изберете Подпис на абзаца в списъка Тип, щракнете върху Вмъкване.

#### От интерфейса с раздели:

Изберете раздела Вмъкване - Поле - Още полета - Документ, изберете Подпис на абзаца в списъка Тип, щракнете върху Вмъкване.

Изберете раздела Начало - Поле - Още полета - Документ, изберете Подпис на абзаца в списъка Тип, щракнете върху Вмъкване.

#### От клавиатурата:

Command Ctrl + F2 и изберете Подпис на абзаца в списъка Тип, щракнете върху Вмъкване.

Подписът на абзац включва метаданни за подписалия потребител и датата на подписването. В края на подписа се показва текст Валиден или Невалиден. По подразбиране надписът гласи Валиден. Ако абзацът бъде променен по какъвто и да е начин след добавянето на подписа, той се променя на Невалиден.

При записване на документ невалидните подписи на абзаци автоматично се изтриват.

Подписът на абзац показва дали даденият абзац е бил променен в който и да е момент след вмъкването на подписа. Към абзац могат да се добавят няколко подписа и всеки от тях е независим от останалите.

## За да вмъкнете подпис на абзац

След като изберете „Подпис на абзаца“ в диалога „Още полета“, щракнете върху „Вмъкване“, за да отворите диалога „Избор на сертификат“.

Подписът на абзац винаги се вмъква в края на текущо избрания абзац. Ако текстовият курсор в момента не се намира в абзац от текста, диалогът „Избор на сертификат“ няма да се отвори.

В диалога „Избор на сертификат“ са изброени наличните за употреба сертификати. Изберете един от тях, после щракнете върху Подписване, за да вмъкнете подпис на абзац с избрания цифров сертификат.

За да прилагате цифрови подписи, трябва да разполагате с цифров сертификат.

Теми, свързани с показаната

Относно цифровите подписи